
1. ХАРИД ҚИЛИНАДИГАН ХИЗМАТНИНГ ТЎЛИҚ НОМИ
1.1. «Келажак металлари технопарки» учун Буюртмачи томонидан тасдиқланган сценарий асосида давомийлиги 3 (уч) дақиқа бўлган инвестиция-имидж видеороликини юқори профессионал даражада ишлаб чиқариш хизматлари: тайёргарлик (пре-продакшн), кинокамераларда суратга олиш ва аэросъёмка, 3D-графика ва визуал эффектлар, постпродакшн, ўзбек, рус ва инглиз тилларида овоз бериш ҳамда тайёр материалларни топшириш.
2. БУЮРТМАЧИ
2.1. «Ўзбекистон технологик металлар комбинати» акциядорлик жамияти («УзТМК» АЖ).
3. ЛОЙИҲАНИНГ МАҚСАДИ ВА АСОСИ
3.1. Роликнинг мақсади — «Келажак металлари технопарки»ни хорижий инвесторлар, технологик компаниялар ва халқаро ҳамкорларга Марказий Осиёда критик металлар соҳасидаги ягона хаб (HUB) сифатида тақдим этиш, «кон — металл — бозор» тўлиқ қиймат занжирини ва технопаркда инвесторлар учун яратилган имкониятларни кўрсатиш.
3.2. Мақсадли аудитория: хорижий инвесторлар ва инвестиция фондлари, халқаро саноат ва технология компаниялари, давлат ва халқаро ташкилотлар, халқаро форум ва кўргазмалар иштирокчилари.
3.3. Роликнинг асоси — Буюртмачи томонидан тасдиқланган «Келажак металлари технопарки» сценарийси (1-илова). Ижрочи сценарийнинг мазмуни, тузилиши ва диктор матнини Буюртмачининг ёзма розилигисиз ўзгартириши мумкин эмас. Режиссёрлик ечимлари бўйича таклифлар пре-продакшн босқичида келишилади.
3.4. Сценарий бўйича роликнинг асосий блоклари ва уларни ишлаб чиқариш усуллари:
	№
	Блок
	Мазмуни (сценарий бўйича)
	Ишлаб чиқариш усули

	1
	Кириш (Hook)
	Қора фон, «Бир заррача — бутун дунё». Микрочип, электромобиль, робототехника, авиация, энергетика лавҳалари тез монтажда
	Лицензияли сток-видео, 3D-графика, монтаж

	2
	Заррачалар оқими
	Металл заррачаларининг пайдо бўлиши ва оқимга бирлашиши; кон → руда → R&D → қайта ишлаш → тайёр маҳсулот
	3D-симуляция (VFX), сток ва жонли кадрлар

	3
	3D логотип ва харита
	Заррачалардан 3D ёзув, ер шари, Марказий Осиё ва Ўзбекистон харитаси, Нуробод, Чирчиқ, Оҳангарон ҳудудлари
	3D-анимация

	4
	Нуробод волфрам кластери
	Пиро- ва гидрометаллургия заводлари лойиҳалари, кластер масштаби, бино ичига кириш, слитокдан тайёр маҳсулотгача
	Фотореалистик 3D-рендер, предмет съёмкаси

	5
	Оҳангарон молибден кластери
	Кластер ҳудуди ва масштаби, бино ичи, молибден слитокидан тайёр маҳсулотгача
	Фотореалистик 3D-рендер, предмет съёмкаси

	6
	Илм ва муҳандислик (Чирчиқ)
	Чизмадан 3D моделга, муҳандис, материал намунаси, прототип; R&D, лаборатория, муҳандислик офиси, прототиплаш
	Кинокамерада жонли суратга олиш (актёрлар), 2D/3D-графика

	7
	Инвестор ва ҳамкорлик
	Инвесторни кутиб олиш, лойиҳа тақдимоти, шартнома имзолаш
	Жонли суратга олиш (актёрлар)

	8
	Технопарк ва давлат байроғи
	Ҳудуднинг умумий плани, бинода ҳилпираётган давлат байроғи
	Аэросъёмка (дрон), жонли суратга олиш

	9
	Финал
	Лавҳаларнинг тескари тез монтажи, заррачага қайтиш, 3D ёзув ва шиор (пэкшот)
	Монтаж, 3D-пэкшот



4. ИЖРОЧИГА ҚЎЙИЛАДИГАН МАЛАКА ТАЛАБЛАРИ
4.1. Ижрочи Ўзбекистон Республикаси қонунчилигига мувофиқ рўйхатдан ўтган ҳамда видео ишлаб чиқариш соҳасида камида 5 йиллик тажрибага эга бўлиши лозим.
4.2. Ижрочи сўнгги 3 йил ичида амалга оширган камида 3 та саноат, корпоратив ёки инвестиция видеороликини тақдим этиши шарт. Улардан:
1. камида 1 таси 3D-графика ва визуал эффектлар (VFX) билан;
1. камида 1 таси профессионал кинокамерада 4K ва ундан юқори ажратувчанликда суратга олинган бўлиши керак.
4.3. Ижрочи шоурил (showreel) ва ишлар намуналарига ҳаволаларни тақдим этади.
4.4. Ижрочи қуйидаги таркибдаги асосий жамоага эга бўлиши шарт:
	Лавозим
	Минимал талаб

	Продюсер
	5 йиллик тажриба, камида 5 та тугалланган реклама/имидж лойиҳаси

	Режиссёр-постановщик
	5 йиллик тажриба, камида 10 та реклама ёки имидж ролиги

	Сценарист / муҳаррир
	Тасдиқланган сценарий асосида режиссёрлик сценарийси ва диктор матнини мослаштириш тажрибаси

	Оператор-постановщик (DOP)
	5 йиллик тажриба, ARRI, Sony VENICE ёки RED кинокамераларида ишлаш тажрибаси

	Камера гуруҳи
	Фокус-пуллер (1-ассистент), 2-ассистент оператор, DIT-мутахассис

	Ёритиш ва грип гуруҳи
	Гаффер ва камида 3 нафар осветитель, кей-грип ва грип гуруҳи

	Аэросъёмка оператори
	Тасдиқловчи ҳужжат (сертификат) ва профессионал аэросъёмка портфолиоси

	Ҳудожник-постановщик, реквизитор
	Реклама ва кино лойиҳаларида тажриба

	Гримёр, костюмер
	Реклама ва кино лойиҳаларида тажриба

	Монтаж режиссёри
	3 йиллик тажриба

	Колорист
	DaVinci Resolve’да 3 йиллик тажриба

	3D/VFX супервайзер ва 3D-аниматорлар (камида 2 нафар)
	Заррачалар симуляцияси, фотореалистик архитектура ва саноат рендерлари бўйича портфолио

	Саунд-дизайнер
	Реклама роликлари учун саунд-дизайн ва микс тажрибаси


4.5. Ижрочи калит мутахассисларнинг резюмеси ва ишлар намуналарини тақдим этади. Таклифда кўрсатилган калит мутахассислар Буюртмачининг ёзма розилигисиз алмаштирилмайди.
4.6. Ижрочи 5-бўлимда кўрсатилган ускуналарга ўз мулки ёки ижара шартномаси асосида эга бўлиши ва буни тасдиқловчи ҳужжатларни тақдим этиши лозим.
5. СУРАТГА ОЛИШ УСКУНАЛАРИГА ТЕХНИК ТАЛАБЛАР
5.1. Қуйида минимал талаблар келтирилган. Мисол тариқасида кўрсатилган моделлар ўрнига техник кўрсаткичлари улардан паст бўлмаган эквивалент ускуналардан фойдаланишга рухсат этилади.
	Ускуна
	Минимал талаб
	Мисол (ёки эквивалент)

	Асосий кинокамералар (камида 2 дона: А ва В камера)
	Full Frame ёки Super 35 сенсор; камида 4.6K ажратувчанлик; RAW ёки ProRes 4444 XQ ёзиш; динамик диапазон камида 14 стоп; ички ND-фильтрлар
	ARRI ALEXA 35, ARRI ALEXA Mini LF, Sony VENICE 2, RED V-RAPTOR

	Секинлаштирилган суратга олиш
	4K ажратувчанликда камида 120 кадр/сек (металл, намуналар ва заррачалар учун)
	RED V-RAPTOR, ARRI ALEXA 35

	Кинооптика
	Камида 6 фокус масофали кино-prime объективлар тўплами (T1.3–T2.1), кино-зум объектив, 1:1 макро объектив
	ARRI Signature Prime, Cooke S7/i, Zeiss Supreme Prime; кино-макро объектив

	Фильтрлар
	ND, поляризация ва диффузия фильтрлари тўплами
	Tiffen, Schneider

	Ҳаракат ва стабилизация
	Рельсли кинодолли; камида 6 м телескопик кран ёки жиб; оғир кинокамера учун 3 ўқли гимбал; слайдер
	Chapman / Panther долли, Ronin 2, Movi Pro

	Ёритиш
	Умумий қуввати камида 20 кВт; RGBWW LED-панеллар, юқори қувватли LED/HMI приборлар, LED-трубкалар; DMX бошқарув пульти
	ARRI SkyPanel, ARRI Orbiter, Aputure 1200d, Astera

	Электр таъминоти
	Зарур ҳолда сокин ишлайдиган генератор
	—

	Аэросъёмка
	Full Frame сенсорли, камида 6K ва RAW ёзадиган кино-дрон; бино ичида учиш учун FPV-дрон
	DJI Inspire 3; FPV cinewhoop

	Мониторинг
	Режиссёр ва Буюртмачи вакили учун камида 17" калибрланган монитор, симсиз видео узатиш тизими
	SmallHD, Teradek

	Маълумотлар хавфсизлиги
	DIT-станция, 3-2-1 тамойили бўйича захиралаш (2 мустақил нусха + 1 алоҳида ташувчи), назорат йиғиндиси (checksum) билан текшириш
	—

	Овоз ёзиш студияси
	Акустик ишланган студия, профессионал конденсатор микрофон
	Neumann U87 ёки эквивалент



6. ТАЙЁРГАРЛИК (ПРЕ-ПРОДАКШН) БОСҚИЧИГА ТАЛАБЛАР
6.1. Ижрочи суратга олишдан олдин қуйидагиларни тайёрлаб, Буюртмачи билан ёзма равишда келишади:
1. Режиссёрлик экспликацияси ва мудборд: визуал услуб, ранг палитраси, ёритиш ва камера ҳаракати бўйича референслар.
1. Режиссёрлик сценарийси ва раскадровка: роликнинг барча кадрлари бўйича.
1. Аниматик: вақтинчалик диктор овози билан 3:00 хронометражга мос дастлабки ҳаракатли версия.
1. 3D стиль-фреймлар: заррачалар, металлик 3D ёзув, харита ва кластерлар бўйича камида 3 та тайёр кадр намунаси.
1. Кастинг: 10 нафар актёр (бош муҳандис, муҳандис ва лаборантлар, хорижий инвестор, ҳамкорлар, офис ходимлари). Ҳар бир асосий рол учун камида 3 нафар номзоднинг фото ва видео синовлари тақдим этилади.
1. Локациялар: Чирчиқдаги технопарк биноси (R&D, лаборатория, муҳандислик офиси, прототиплаш, офис, мажлислар зали) ва ташқи ҳудуд. Локация скаутинги фото ҳисоботи ва техник шароитлар (электр, кириш, рухсатнома) тақдим этилади.
1. Костюм ва реквизит: лаборатория халатлари, шахсий ҳимоя воситалари, бизнес костюмлар; материал намуналари, слитоклар, прототиплар, чизмалар, тақдимот ва шартнома реквизитлари.
1. Тил версиялари: диктор матнининг рус ва инглиз тилларига профессионал таржимаси. Атамалар Буюртмачи билан келишилади.
1. Дикторлар: ҳар бир тил учун камида 2 нафар номзоднинг овоз намуналари.
1. Суратга олиш режаси: календар режа ва ҳар бир кун учун вақт жадвали (call-sheet).
6.2. Ижрочи аэросъёмка учун ваколатли органлардан белгиланган тартибда рухсатнома олади.
6.3. Буюртмачи суратга олиш объектларига киришни, ички тартиб-қоидалар бўйича йўриқномани ҳамда кластерлар ва заводларнинг лойиҳа ҳужжатларини (3D-рендерлар учун) тақдим этади.
7. СУРАТГА ОЛИШ (ПРОДАКШН) БОСҚИЧИГА ТАЛАБЛАР
7.1. Жонли суратга олиш камида 3 (уч) суратга олиш кунида (сменада) амалга оширилади. Бир смена давомийлиги 12 соатдан ошмайди.
7.2. Аэросъёмка камида 2 (икки) сменада амалга оширилади: технопарк ҳудудининг умумий плани, бино ва давлат байроғи. Аэросъёмка табиий ёруғлик учун энг қулай вақтда (тонг ёки кечқурун) ўтказилади.
7.3. Ёзиш формати: RAW ёки Apple ProRes 4444 XQ, камида 4K (UHD/DCI), Log ранг профили, асосий частота 25 кадр/сек. Секинлаштирилган кадрлар 100–120 кадр/сек.
7.4. Суратга олиш Буюртмачи вакили иштирокида ўтказилади. Ҳар бир кун якунида материал захираланади ва Буюртмачига қисқа ҳисобот берилади.
7.5. Ижрочи саноат ва лаборатория объектларида меҳнат муҳофазаси ва техника хавфсизлиги қоидаларига риоя қилади. Суратга олиш гуруҳи йўриқномадан ўтади ва шахсий ҳимоя воситаларидан фойдаланади. Ижрочи Буюртмачи мулкига етказилган зарар учун жавобгар.
7.6. Суратга олиш гуруҳи ва актёрларнинг овқатланиши, транспорти, ортиқча иш соатлари ва ташкилий-хўжалик харажатлари Ижрочи томонидан таъминланади ва таклиф нархига киритилади.
8. ПОСТПРОДАКШН БОСҚИЧИГА ТАЛАБЛАР
8.1. Монтаж
Дастлабки (offline) ва якуний (online) монтаж. Монтаж ритми диктор матни ва мусиқага мос бўлиши лозим.
8.2. Ранг коррекцияси
DaVinci Resolve дастурида калибрланган референс мониторда бажарилади. Жонли кадрлар, аэросъёмка, 3D-графика ва сток материаллар ягона визуал услубга келтирилади.
8.3. 3D-графика ва визуал эффектлар (VFX)
1. металл заррачаларининг фотореалистик симуляцияси: ягона заррачадан минглаб заррачалар оқимигача, физик ҳаракат ва ёруғлик акслари билан;
1. заррачалардан йиғиладиган металлик «КЕЛАЖАК МЕТАЛЛАРИ ТЕХНОПАРКИ» 3D ёзуви;
1. 3D ер шари ва харита анимацияси: Марказий Осиё, Ўзбекистон, Нуробод, Чирчиқ ва Оҳангарон ҳудудлари, ҳудуд номлари, булутлар орқали учиш;
1. Нуробод волфрам кластери, Оҳангарон молибден кластери, пиро- ва гидрометаллургия заводларининг Буюртмачи лойиҳа ҳужжатлари асосидаги фотореалистик 3D-рендерлари, камеранинг бино ичига кириши билан;
1. волфрам ва молибден слитокларининг тайёр маҳсулотларга айланиш анимацияси;
1. чизмадан 3D моделга ўтиш анимацияси;
1. 3 тилдаги титрлар ва инфографика, якуний пэкшот ва шиор.
3D-графика 3840×2160 ажратувчанликда, 25 кадр/сек частотада, камида 10-bit сифатида рендер қилинади.
8.4. Сток материаллар
Фақат лицензияли манбалардан (Shutterstock, Getty Images, Artgrid ёки эквивалент), камида 4K сифатда ва сув белгисиз олинади. Тижорий фойдаланиш лицензияси Буюртмачи номига расмийлаштирилади.
8.5. Мусиқа ва саунд-дизайн
Махсус ёзилган оригинал мусиқа ёки барча платформаларда, бутун дунёда, муддат чекловисиз фойдаланиш ҳуқуқи билан лицензияланган мусиқа ишлатилади. Саунд-дизайн заррачалар, металл ва ўтишлар учун эффектларни ўз ичига олади ва профессионал микс билан якунланади.
8.6. Овоз бериш
Ўзбек, рус ва инглиз тилларида овоз берилади. Дикторлар профессионал бўлиб, ҳар бири ўз она тилида гапиради. Ёзув профессионал студияда амалга оширилади. Дикторлар Буюртмачи томонидан танланади.
9. ЯКУНИЙ МАТЕРИАЛЛАРГА ҚЎЙИЛАДИГАН ТЕХНИК ТАЛАБЛАР
	Параметр
	Талаб

	Хронометраж
	3:00 дақиқа (±10 сония)

	Ажратувчанлик ва формат
	4K UHD, 3840×2160, 16:9

	Кадр частотаси
	25 кадр/сек, прогрессив

	Мастер-файл
	Apple ProRes 422 HQ ёки ProRes 4444, камида 10-bit

	Интернет ва тақдимот учун версия
	MP4 (H.264/H.265), камида 50 Мбит/с

	Ранг стандарти
	Rec.709

	Аудио
	Стерео, 48 кГц, 24-bit; овоз баландлиги ТВ учун −23 LUFS (EBU R128), интернет учун −14 LUFS

	Тил версиялари
	Ўзбек, рус, инглиз (диктор овози ва титрлар билан)

	Қўшимча версиялар (ҳар бир тил учун)
	Субтитрли версия ва .srt файл; диктор овозисиз (мусиқа ва эффектлар) версия; матн ва титрсиз «тоза» версия

	Қисқа версиялар
	60 сониялик версия 16:9 ва 9:16 (вертикал) форматларда, 3 тилда



10. ИШЛАРНИ БАЖАРИШ ТАРТИБИ ВА МУДДАТЛАРИ
10.1. Лойиҳанинг умумий муддати — шартнома имзоланган кундан бошлаб 60 (олтмиш) календар куни.
	№
	Босқич
	Натижа
	Муддат (шартномадан бошлаб)

	1
	Пре-продакшн
	Экспликация, мудборд, раскадровка, аниматик, 3D стиль-фреймлар, кастинг, локациялар, таржима
	15 кунгача

	2
	Суратга олиш
	3 смена жонли суратга олиш + 2 смена аэросъёмка
	16–25 кун

	3
	Монтаж, 3D/VFX
	Роликнинг биринчи тўлиқ версияси (бир тилда)
	45 кунгача

	4
	Тузатишлар ва овоз бериш
	Тузатишлар, 3 тилда овоз бериш, ранг коррекцияси, микс
	55 кунгача

	5
	Якуний топшириш
	9-бўлимда кўрсатилган барча версиялар
	60 кунгача



10.2. Ҳар бир босқич натижаси Буюртмачи томонидан ёзма равишда тасдиқлангандан кейин навбатдаги босқичга ўтилади.
10.3. Ижрочи тасдиқланган сценарий ва концепцияга зид бўлмаган тузатишларни 3 (уч) мартагача бепул киритади. Ҳар бир тузатиш 5 иш куни ичида киритилади.
11. ТАЙЁР МАТЕРИАЛНИ ТОПШИРИШ ТАРТИБИ
1. Барча якуний версиялар 2 нусхада ташқи SSD/USB ташувчида ҳамда булутли хизмат орқали (юклаб олиш ҳаволаси) топширилади.
1. Хом (исходник) видео материаллар, аэросъёмка материаллари ва диктор ёзувлари алоҳида ташувчида топширилади.
1. 3D логотип, пэкшот ва харита анимацияси исходник файллари келгусида фойдаланиш учун топширилади.
1. Мусиқа ва сток материаллар лицензиялари нусхалари топширилади.
1. Ишлар қабул-топшириш далолатномаси билан расмийлаштирилади.
12. ИНТЕЛЛЕКТУАЛ МУЛК ВА МАХФИЙЛИК
12.1. Ролик, унинг барча версиялари, хом материаллар ва 3D-графикага бўлган мутлақ мулкий ҳуқуқлар ҳудуд ва муддат чекловисиз Буюртмачига ўтади.
12.2. Ижрочи актёрлар ва суратга олинган шахслар билан тасвир ва овоздан чекловсиз фойдаланиш ҳуқуқи бўйича ёзма келишув тузади.
12.3. Ижрочи суратга олиш давомида олинган технологик жараёнлар, объектлар ва ҳужжатлар тўғрисидаги маълумотларни ошкор қилмайди. Материаллардан ўз портфолиосида фақат Буюртмачининг ёзма розилиги билан фойдаланади.
13. ТЕНДЕР ТАКЛИФИ ТАРКИБИ
13.1. Иштирокчи қуйидагиларни тақдим этади:
1. портфолио, шоурил ва 4.2-бандда кўрсатилган лойиҳаларга ҳаволалар;
1. сценарий бўйича режиссёрлик тритменти (2–5 бет) ва мудборд;
1. жамоа таркиби ва калит мутахассисларнинг резюмелари;
1. ускуналар рўйхати ва уларга эгалик ёки ижарани тасдиқловчи ҳужжатлар;
1. 10-бўлим асосидаги батафсил календар режа;
1. қуйидаги жадвалда кўрсатилган моддалар бўйича батафсил нарх таклифи (смета).
13.2. Нарх таклифи (смета) таркиби:
	№
	Бўлим / харажат моддаси
	Ҳажм (камида)

	
	ТЕХНИК ТАЪМИНОТ
	

	1
	Суратга олиш ускуналари тўплами (5-бўлим)
	3 смена

	
	СУРАТГА ОЛИШ ГУРУҲИ
	

	2
	Режиссёр-постановщик
	Бутун лойиҳа

	3
	Сценарист (режиссёрлик сценарийси ва матн мослаштириш)
	Бутун лойиҳа

	4
	Оператор-постановщик ва камера гуруҳи
	3 смена

	5
	Аэросъёмка (дрон, FPV)
	2 смена

	6
	Ҳудожник-постановщик
	3 смена

	7
	Реквизит
	Бутун лойиҳа

	8
	Раскадровка ва аниматик
	Бутун ролик

	9
	Гримёр
	2 смена

	10
	Костюмер ва костюмлар
	3 смена

	
	ПОСТПРОДАКШН ВА ОВОЗ БЕРИШ
	

	11
	Монтаж
	3 дақиқа + қисқа версиялар

	12
	Ранг коррекцияси ва якуний ишлов
	Барча версиялар

	13
	3D-графика, VFX ва пэкшот (8.3-банд)
	Сценарий бўйича тўлиқ

	14
	Сток материаллар лицензиялари
	Сценарий бўйича

	15
	Мусиқа (оригинал ёки лицензия) ва саунд-дизайн
	1 трек + микс

	16
	Таржима (рус, инглиз)
	2 тил

	17
	Овоз ёзиш студияси
	3 тил

	18
	Профессионал дикторлар (UZ / RU / EN)
	3 нафар

	
	ТАШКИЛИЙ ХАРАЖАТЛАР
	

	19
	Ташкилий-хўжалик харажатлари, рухсатномалар, транспорт
	Бутун лойиҳа

	20
	Суратга олиш гуруҳи овқатланиши
	3 смена

	21
	Ортиқча иш соатлари
	Зарурат бўйича

	
	АКТЁРЛАР
	

	22
	Актёрлар таркиби (ҳуқуқлар бериш билан)
	10 нафар

	
	ЖАМИ (ҚҚС билан / ҚҚСсиз кўрсатилсин)
	



14. ТАКЛИФЛАРНИ БАҲОЛАШ МЕЗОНЛАРИ
	Мезон
	Улуши

	Портфолио сифати ва ўхшаш лойиҳалар тажрибаси (айниқса 3D/VFX)
	30%

	Режиссёрлик тритменти ва визуал концепция
	20%

	Жамоа малакаси
	15%

	Ускуналарнинг техник даражаси
	10%

	Нарх таклифи
	25%



15. ТЎЛОВ ШАРТЛАРИ
15.1. Шартнома қийматининг 30 фоизи аванс сифатида шартнома имзолангандан кейин 10 банк куни ичида тўланади.
15.2. Қолган 70 фоизи қабул-топшириш далолатномаси имзолангандан кейин 10 банк куни ичида тўланади.
16. КАФОЛАТ ШАРТЛАРИ
16.1. Барча материаллар ушбу техник топшириқ талабларига тўлиқ жавоб бериши шарт.
16.2. Қабул қилинган материалларда техник камчиликлар аниқланса (паст тасвир сифати, овоз муаммолари, овоз беришдаги ёки таржимадаги хатолар, номувофиқ формат ёки давомийлик), Ижрочи уларни 5 иш куни ичида бепул бартараф этади.
16.3. Кафолат муддати — қабул-топшириш далолатномаси имзолангандан кейин 12 ой. Шу муддат давомида Ижрочи хом материаллар ва лойиҳа файлларининг захира нусхасини сақлайди.
ИЛОВАЛАР
1-илова. «Келажак металлари технопарки» видеороликининг тасдиқланган сценарийси.

Тузувчи:  _______________________ (лавозими, имзо, Ф.И.Ш.)
Келишилди:  _______________________ (лавозими, имзо, Ф.И.Ш.)

